|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑΔΕΞΙΟΤΗΤΩΝ** |
|  |  |
|  |  |
|  |  |
|  | ***ΣΧΕΔΙΟ ΔΡΑΣΗΣ***  ***της Σχολικής Μονάδας*** |
|  | dexiotites |
|  |  |
|  | **ΕΡΓΑΣΤΗΡΙΑΔΕΞΙΟΤΗΤΩΝ21+:**  [**http://iep.edu.gr/el/psifiako-apothetirio/skill-labs**](http://iep.edu.gr/el/psifiako-apothetirio/skill-labs) |
|  |  |
|  |  |
|  |  |
|  |  |
|  |  |

**ΥΠΟΔΕΙΓΜΑ ΣΧΕΔΙΟΥ ΔΡΑΣΗΣ ΤΗΣ ΣΧΟΛΙΚΗΣ ΜΟΝΑΔΑΣ**

|  |  |
| --- | --- |
| dexiotites | **ΕΡΓΑΣΤΗΡΙΑ ΔΕΞΙΟΤΗΤΩΝ**  **ΣΧΕΔΙΟ ΔΡΑΣΗΣ ΣΧΟΛΙΚΗΣ ΜΟΝΑΔΑΣ-**  **1ο ΜΕΙΟΝΟΤΙΚΟ ΔΗΜΟΤΙΚΟ ΣΧΟΛΕΙΟ ΞΑΝΘΗΣ**  **ΣΧΟΛΙΚΟ ΕΤΟΣ 2021-2022** |
| **Σχολική μονάδα** | **Δημοτικό** |
| **Αριθμός τμημάτων** | **12** |
| **Αριθμός μαθητών/μαθητριών σχολικής μονάδας** | **229** |
| **Αριθμός εκπαιδευτικών σχολικής μονάδας** | **24** |
| **Αριθμός εκπαιδευτικών που συμμετέχουν στα Εργαστήρια δεξιοτήτων** | **24** |

|  |
| --- |
|  |
| **Φροντίζω το Περιβάλλον**  Φροντίζω το Περιβάλλον – Περιβάλλον |
| *1. Οικολογία - Παγκόσμια και τοπική Φυσική κληρονομιά*  ΤΑΞΗ Α΄ (ΤΜΗΜΑΤΑ Α1 & Α2)  Τίτλος: «**Φύλαξέ το μην πετάς, ανακύκλωσε με μας** »  ΤΑΞΗ Δ΄ (ΤΜΗΜΑΤΑ Δ1 & Δ2)  Τίτλος: **«Το νερό πηγή ζωής »** |
| *2. Κλιματική αλλαγή - Φυσικές Καταστροφές, Πολιτική προστασία*  ΤΑΞΗ Β΄ (ΤΜΗΜΑΤΑ Β1 & Β2)  Τίτλος: **«Κύκλος είναι και γυρίζει »**  ΤΑΞΗ Ε΄ (ΤΜΗΜΑΤΑ Ε1 & Ε2)  Τίτλος: **« Η γειτονιά μου αντιμέτωπη με την κλιματική αλλαγή»** |
| *3. Παγκόσμια και τοπική Πολιτιστική κληρονομιά*  ΤΑΞΗ Γ΄ (ΤΜΗΜΑΤΑ Γ1 & Γ2)  Τίτλος: «**Το δάσος μαθαίνω- Φροντίζω-Προστατεύω** »  ΤΑΞΗ ΣΤ΄ (ΤΜΗΜΑΤΑ ΣΤ1 & ΣΤ2)  Τίτλος: « **17 Στόχοι – Δράσεις για ένα καλύτερο μέλλον** » |
| **Ζω καλύτερα – Ευ Ζην**  **Φροντίζω το Περιβάλλον – Περιβάλλον** |
| 1. *ΥΓΕΙΑ: Διατροφή - Αυτομέριμνα, Οδική Ασφάλεια*   ΤΑΞΗ Α΄ (ΤΜΗΜΑΤΑ Α1 & Α2)  Τίτλος: **«Δόντια γερά - Τρώγοντας υγιεινά»**  ΤΑΞΗ Δ΄ (ΤΜΗΜΑΤΑ Δ1 & Δ2)  Τίτλος: **«Κυκλοφορώ με ασφάλεια»** |
| 1. *Ψυχική και Συναισθηματική Υγεία – Πρόληψη*   ΤΑΞΗ Β΄ (ΤΜΗΜΑΤΑ Β1 & Β2)  Τίτλος: **«Βλέπω με τα μάτια της καρδιάς μου»**  ΤΑΞΗ Ε΄ (ΤΜΗΜΑΤΑ Ε1 & Ε2)  Τίτλος: **«Παίζουμε και Μαθαίνουμε Παρέα, Πάντα με Βλέμμα Θετικό..!!»** |
| 1. *Γνωρίζω το σώμα μου - Σεξουαλική Διαπαιδαγώγηση*   ΤΑΞΗ Γ΄ (ΤΜΗΜΑΤΑ Γ1 & Γ2)  Τίτλος: **«Το Ανθρώπινο Σώμα»**  ΤΑΞΗ ΣΤ΄ (ΤΜΗΜΑΤΑ ΣΤ1 & ΣΤ2)  Τίτλος: **«Το σώμα μου : ένα θαύμα που αγαπώ, φροντίζω και προστατεύω»** |
| **Ενδιαφέρομαι και Ενεργώ- Κοινωνική Συναίσθηση και Ευθύνη**  Ενδιαφέρομαι και Ενεργώ - Κοινωνική Συναίσθηση και Ευθύνη |
| 1. Ανθρώπινα δικαιώματα   ΤΑΞΗ Α΄ (ΤΜΗΜΑΤΑ Α1 & Α2)  Τίτλος: **«Τα δικαιώματα των παιδιών»**  ΤΑΞΗ Δ΄ (ΤΜΗΜΑΤΑ Δ1 & Δ2)  Τίτλος: **«Έχω και εγώ δικαιώματα, είμαι παιδί»** |
| 1. Εθελοντισμός διαμεσολάβηση   ΤΑΞΗ Β΄ (ΤΜΗΜΑΤΑ Β1 & Β2)  Τίτλος: **«Εθελοντικός Καθαρισμός Ακτής»**  ΤΑΞΗ Ε΄ (ΤΜΗΜΑΤΑ Ε1 & Ε2)  Τίτλος: **«Εθελοντικός Καθαρισμός Ακτής»** |
| 1. Συμπερίληψη: Αλληλοσεβασμός, διαφορετικότητα   ΤΑΞΗ Γ΄ (ΤΜΗΜΑΤΑ Γ1 & Γ2)  Τίτλος: **«Σταματώ τις διακρίσεις-Αποδέχομαι τον «Άλλο» Από τις λογοτεχνικές αναπαραστάσεις στην πραγματικότητα»**  ΤΑΞΗ ΣΤ΄ (ΤΜΗΜΑΤΑ ΣΤ1 & ΣΤ2)  Τίτλος: **«Ενσυναίσθηση και αλληλεγγύη στους μετανάστες και στους πρόσφυγες»** |

|  |
| --- |
| **Βασικός προσανατολισμός του ετήσιου Σχεδίου Δράσης (Πλεονεκτήματα-μειονεκτήματα)** |

|  |  |
| --- | --- |
| **Το όραμά μας** | Ο σκοπός του σχολείου μας είναι να προετοιμάσουμε τους/τις μαθητές/τριες μας να γίνουν αυριανοί ενεργοί πολίτες με γνώσεις, συναισθήματα, δεξιότητες, ικανότητες, αξίες και φιλοδοξίες και να συμβάλλουν σε έναν καλύτερο κόσμο.  Μέσα από τη δημιουργική συμμετοχή των μαθητών/-τριών και την ενεργή συμμετοχή όλων των εκπαιδευτικών του σχολείου, επιδιώκουμε τον αναπροσανατολισμό του σχολείου προς μια κοινότητα μάθησης και πρακτικής που θέτει στο κέντρο του ενδιαφέροντος τον/την μαθητή/τρια και τις ανάγκες του/της.  Φροντίζουμε πάνω απ’ όλα το καλό σχολικό κλίμα, τις άριστες σχέσεις, την επικοινωνία και συνεργασία, την συναισθηματική εγγύτητα όλων και την αλληλεγγύη ως βάση των σχέσεών μας.  Θέτουμε τον αμοιβαίο σεβασμό, τον σεβασμό στα ανθρώπινα δικαιώματα, την ευαισθητοποίηση για την διαφορετικότητα, τη καλλιέργεια δεξιοτήτων αρμονικής κοινωνικής συμβίωσης, την πολυπολιτισμικότητα και την ευελιξία ως σημαντικές παραμέτρους.  Επιπλέον, στο όραμα του σχολείου σημαντική θέση κατέχει ο ψηφιακός εγγραμματισμός και η καλλιέργεια της κριτικής σκέψης, το αίσθημα του ανήκειν στην σχολική μας κοινότητα, η διαμόρφωση δημοκρατικών ιδεών και η καλλιέργεια δεξιοτήτων του πολίτη.  **Πλεονεκτήματα:**   * Η διαδραστικότητα. * Η πρωτοβουλία. * Ηεφαρμογή της παιδαγωγικής μεθοδολογίας προσέγγισης των εργαστηρίων δεξιοτήτων στη διδακτική πράξη. * Τα συνεργατικά χαρακτηριστικά των εργαστηρίων (συνεργασία εκπαιδευτικών σε διαθεματικά σενάρια/σχέδια δράσης, συνεργασία μαθητών/τριών σε μικρές ομάδες). * Ο προγραμματισμός. * Εναλλακτικοί τρόποι και τύποι μάθησης . * Η παραγωγικότητα. * Η επίλυση προβλημάτων/ στρατηγική σκέψη.   **Μειονεκτήματα:**   * Πιθανέςδυσχέρειες λόγω των ιδιαίτερων συνθηκών. * Η έλλειψη χρόνου * Η έλλειψη κατάλληλων χώρων. * Η εξοικείωση με την τεχνολογία και η τεχνική υποστήριξη των εργαστηρίων δεξιοτήτων, * Οι περιορισμοί που προκύπτουν από τα προγράμματα σπουδών στα υπόλοιπα γνωστικά αντικείμενα, * οι διδακτικές απαιτήσεις των εργαστηρίων είναι αρκετές και διαφέρουν από αυτές τις συμβατικής διδασκαλίας. * Η πρώτη εφαρμογή του προγράμματος προκαλεί εύλογες επιφυλάξεις στους/στις εκπαιδευτικούς που καλούνται να εμπλακούν στα διαθεματικά σχέδια δράσης τα οποία κατά περίπτωση είναι αρκετά φιλόδοξα και μένει να φανεί αν είναι και πρακτικά εφαρμόσιμα. |
| **Στόχοι της σχολικής μονάδας σε σχέση με τις τοπικές και ενδοσχολικές ανάγκες** | Το Σχολείο, καλείται μέσω της μαθησιακής διαδικασίας των καθημερινών πρακτικών και των νέων δεξιοτήτων, να εφοδιάζει τους μαθητές με γνώσεις, δεξιότητες, αξίες και οράματα προκειμένου να σχεδιάσουν ένα καλύτερο μέλλον, σε ατομικό και συλλογικό επίπεδο.  Να δίνει έμφαση όχι μόνο στην απόκτηση γνώσης, αλλά να καλλιεργεί **δεξιότητες μάθησης**, αναπτύσσοντας την κριτική σκέψη και ενθαρρύνοντας τη δημιουργικότητα και την προσωπική έκφραση των μαθητών, καθώς και τη μεταξύ τους επικοινωνία και συνεργασία.  Να καλλιεργεί **δεξιότητες ζωής** όπως η αυτομέριμνα, οι κοινωνικές δεξιότητες, η ενσυναίσθηση, η προσαρμοστικότητα, η ανθεκτικότητα, η υπευθυνότητα, παρέχοντας στους μαθητές τα εφόδια ώστε να χαίρονται το παρόν και να προετοιμαστούν κατάλληλα για το μέλλον.  Να καλλιεργεί **δεξιότητες της τεχνολογίας** και της επιστήμης όπως ο ψηφιακός και τεχνολογικός γραμματισμός και η ασφαλής πλοήγηση στο διαδίκτυο.  Να καλλιεργεί **δεξιότητες του νου**, στρατηγική σκέψη, αναλυτική, διερευνητική, ώστε να ανταποκρίνονται στις απρόβλεπτες προκλήσεις της ζωής.  Στόχοι μας:  • Η εφαρμογή εναλλακτικών διδακτικών προσεγγίσεων στο εφαρμοζόμενο πρόγραμμα Δεξιότητες 21+ έχει ως στόχο να ενημερωθούν, να ευαισθητοποιηθούν οι μαθητές/τριες και να τους/τις προτρέψουμε σε περιβαλλοντικά υπεύθυνη δράση. Η κλιματική αλλαγή είναι η σημαντικότερη ίσως πρόκληση που αντιμετωπίζει ο πλανήτης μας. Η ευαισθητοποίηση των μαθητών είναι επείγουσας προτεραιότητας. Πρέπει να καλλιεργήσουμε αξίες, να δημιουργήσουμε κίνητρα για ανακάλυψη της γνώσης και δράση για την αντιμετώπιση της κλιματικής αλλαγής.  Μαθητές και εκπαιδευτικοί σε όλο τον κόσμο απαιτείται να δουλεύουν αθόρυβα αλλά ουσιαστικά για να αλλάξει το κλίμα, πραγματικά αλλά και μεταφορικά, γιατί «πρέπει να σκεφτόμαστε παγκόσμια και να δρούμε τοπικά».   * Τα περιεχόμενα του Κύκλου **«Ζω καλύτερα-Ευ Ζην»** συνδέονται με τους Στόχους Βιώσιμης Ανάπτυξης (OHE, 2015) και συνδράμουν στην προσπάθεια ευαισθητοποίησης των μαθητών και της ανάληψης δράσης εκ μέρους τους. Εστιάζουν στις διαστάσεις εκείνες που αφορούν στη διασφάλιση της υγείας, νοούμενη ως «μια κατάσταση πλήρους σωματικής, νοητικής και κοινωνικής ευεξίας και όχι απλώς η απουσία νόσου ή αναπηρίας», και της προαγωγής της ευημερίας για όλους και σε όλες τις ηλικίες.. Η εκπαίδευση σε θέματα υγείας και ευημερίας προϋποθέτει και καλλιεργεί δεξιότητες επικοινωνίας, όπως το να κατανοήσουν βασικές πληροφορίες για την υγεία, να αναπτύξουν κριτικές δεξιότητες για τη λήψη κατάλληλων αποφάσεων, την κατανόηση της σημασίας των μέτρων πρόληψης, της σωστής διατροφής, της άσκησης, της αποφυγής κινδύνου, καθώς και δεξιότητες συνεργασίας, όπως να κατανοούν την εμβέλεια των θεμάτων υγείας σε εθνικό και διεθνές επίπεδο, να γνωρίζουν τους παράγοντες που επηρεάζουν την ποιότητα του περιβάλλοντος ζωής και να κινητοποιούνται σε αυτή την κατεύθυνση κτλ. * Η εμπλοκή μαθητών και μαθητριών με τα προγράμματα της θεματικής ενότητας «**Ενδιαφέρομαι και Ενεργώ- Κοινωνική Συναίσθηση και Ευθύνη»** αναδεικνύει την αναγκαιότητα μετάβασης σε ένα νέο περιβάλλον μάθησης και διδασκαλίας, χαρακτηριστικά γνωρίσματα του οποίου είναι η ανοιχτότητα, η διερευνητική-ανακαλυπτική και συνεργατική μάθηση, η δημιουργικότητα και η κοινωνική αλληλεγγύη. Δημιουργείται έτσι ένα περιβάλλον που αντίστοιχα τους/τις προσφέρει στο πλαίσιο της ομαδικής ή ατομικής διερεύνησης, της αποσαφήνισης των εννοιών (π.χ. φιλανθρωπία, αλληλεγγύη, ακτιβισμός, εθελοντισμός κ.λ.π.), της αναγκαίας επικοινωνίας τους με φορείς, της εμπλοκής τους με τα κοινά στον καμβά του ενεργού πολίτη και πολλαπλές ευκαιρίες έρευνας, ανάπτυξης ψηφιακών δεξιοτήτων, νοημοσύνης και ιθαγένειας καθώς αναγκαία δραστηριοποιούνται πέρα από το πλαίσιο της τάξης και του σχολείου, στο πλαίσιο της κοινότητας και της ευρύτερης δημόσιας ζωής, όπως και των μέσων κοινωνικής δικτύωσης.   • Να εφαρμοστούν προγράμματα δράσης που να ενισχύουν και να ενεργοποιούν τη δημιουργικότητα, την κριτική σκέψη, την ικανότητα επίλυσης προβλημάτων και τη διαδικασία λήψης αποφάσεων και τους τρόπους εργασίας, που συμπεριλαμβάνουν την επικοινωνία και συνεργασία, την αξιοποίηση των νέων τεχνολογιών και, τις κοινωνικές και συναισθηματικές δεξιότητες, που βοηθούν τους ανθρώπους να ζουν και να εργάζονται μαζί.  • Τα προγράμματα που θα εφαρμοστούν να αποτελέσουν ευκαιρία για τη συνεργασία μεταξύ όλων των εκπαιδευτικών του σχολείου μας (Δασκάλων και εκπαιδευτικών ειδικοτήτων).  • Τα προγράμματα να δίνουν την ευκαιρία για τη συνεργασία τόσο μέσα στην ίδια τάξη, όσο και μεταξύ των τάξεων.  • Σημαντική θεωρούμε και την εξωστρέφεια του σχολείου μας μέσα από τη διάχυση των δράσεών μας τόσο στην τοπική, όσο και στην ευρύτερη κοινωνία. Έτσι θα αξιοποιήσουμε ανάλογα προγράμματα όπως το Τ4Ε, αλλά και την ιστοσελίδα του σχολείου μας.  • Να αυξηθεί η συμμετοχή των γονέων στις σχολικές δραστηριότητες ενημερώνοντάς τους έγκαιρα, με ακρίβεια και με διάφορα μέσα (email κλπ) για τις δράσεις του σχολείου.  • Να βελτιωθούν οι σχέσεις των μαθητών μας και να μειωθούν οι συμπεριφορές εκφοβισμού με την εφαρμογή συνεργατικών δραστηριοτήτων και την τήρηση αρχών και αξιών όπως η αλληλεγγύη, η ανοχή και ο σεβασμός της διαφορετικότητας, η ισότητα ευκαιριών.  • Να αυξήσουμε τις ευκαιρίες συνεργασίας με την τοπική κοινότητα συμμετέχοντας σε δράσεις εθελοντισμού ή διοργανώνοντας εκδηλώσεις οι οποίες θα την ενημερώνουν και θα την ενεργοποιούν για ζητήματα όπως ο ακτιβισμός, η ασφάλεια στο διαδίκτυο και ο ψηφιακός εγγραμματισμός.   * Η παρουσίαση των Εργαστηρίων Δεξιοτήτων που υλοποιήθηκαν σε μια εκδήλωση προς το τέλος της σχολικής χρονιάς με στόχο τον εορτασμό της προσπάθειας, τη διάχυση των αποτελεσμάτων και την ενίσχυση της αειφορικής κουλτούρας. * Συνολική αποτίμηση της υλοποίησης του Σχεδίου Δράσης του σχολείου, επιβράβευση ομάδων και ατόμων, αποτύπωση και δημοσιοποίηση των επιτευγμάτων και καταγραφή των αναθεωρημένων στόχων για την επόμενη σχολική χρονιά. |
| **Ο ΠΡΟΓΡΑΜΜΑΤΙΣΜΟΣ ΤΩΝ ΕΡΓΑΣΤΗΡΙΩΝ ΑΝΑ ΘΕΜΑΤΙΚΗ ΕΝΟΤΗΤΑ** | |
|  | *Περιγράφουμε αδρά τις αποφάσεις του συλλόγου διδασκόντων* |
| **ως προς τη Θεματική Ενότητα**  Φροντίζω το Περιβάλλον – Περιβάλλον  **Φροντίζω το Περιβάλλον** | **Περίοδος υλοποίησης: Νοέμβριος – Δεκέμβριος 2021**  **Α΄ΤΑΞΗ: Φύλαξέ το μην πετάς, ανακύκλωσε με μας**  Βασικός σκοπός του προγράμματος είναι να γίνει κατανοητό από τους/τις μαθητές/τριες ότι τα απορρίμματα είναι αποτέλεσμα της ανθρώπινης δραστηριότητας και η διαχείριση τους αποτελεί σημαντικότερη ευθύνη όλων, μικρών και μεγάλων.  Οι επιμέρους στόχοι αφορούν στη διαμόρφωση συμπεριφορών και στρατηγικών: α) ελέγχου της ανεξέλεγκτης ρίψης απορριμμάτων, β) ορθολογικής διαχείρισής τους (συλλογή και αποκομιδή) και γ) ανακύκλωσης.  Ακολουθώντας τις φάσεις της διερευνητικής μάθησης, αξιοποιώντας τις ρουτίνες σκέψεις στη ροή των μαθησιακών δραστηριοτήτων, τις δυνατότητες που παρέχει η ψηφιακή μάθηση και στοιχεία διαφοροποιημένης διδασκαλίας και περιγραφικής αξιολόγησης, οι μαθητές/τριες εμπλέκονται ενεργά στην οικοδόμηση της γνώσης και αποκτούν δεξιότητες μάθησης, νου, δεξιότητες κοινωνικής ζωής και ενσυναίσθησης, καθώς και δεξιότητες τεχνολογίας.  Εργαστήριο 1ο: **Τι γίνεται με τα άχρηστα;**  Εργαστήριο 2ο: **Ας δούμε τι συμβαίνει γύρω μας.**  Εργαστήριο 3ο: **Και τι κάνουμε με τα σκουπίδια;**  Εργαστήριο 4ο: **Ας δώσουμε εξηγήσεις και σε προβλήματα λύσεις!**  Εργαστήριο 5ο : **Ένα θεατρικό με θέμα περιβαλλοντικό.**  Εργαστήριο 6ο: **Ας δείξουμε σε όλους ό,τι μάθαμε.**  Εργαστήριο 7ο: **Πόσο χρήσιμα είναι τα άχρηστα; - Αξιολόγηση**  **Β΄ΤΑΞΗ: Κύκλος είναι και γυρίζει**  Βασικός σκοπός του προγράμματος είναι να γίνει κατανοητό από τους/τις μαθητές/τριες ότι η ανθρώπινη δραστηριότητα επιδρά αρνητικά στον πλανήτη και η βιωσιμότητα είναι ευθύνη όλων, ξεκινώντας από την κατανόηση της γραμμικής οικονομίας που ακολουθείται από τη σύγχρονη ελληνική κοινωνία και πέρα από την ανακύκλωση που αποτελεί τη βασικότερη πρακτική μείωσης των απορριμμάτων στην Ελλάδα (Ηλιοπούλου, 2016).  Οι επιμέρους στόχοι αφορούν στη διαμόρφωση συμπεριφορών και στρατηγικών: (α) ελέγχου της ανεξέλεγκτης κατανάλωσης αγαθών, (β) ορθολογικής διαχείρισης των απορριμμάτων (ανακύκλωσης, επαναχρησιμοποίηση) και (γ) στην κατανόηση της ανάγκης αλλαγής του σχεδιασμού των προϊόντων, με κατασκευή είτε από υλικά φιλικά προς το περιβάλλον, είτε από υλικά που μπορούν να αντέχουν στην επαναχρησιμοποίηση.  Εργαστήριο 1ο: **Προσέχουμε όσο πρέπει; Ας αναρωτηθούμε;**  Εργαστήριο 2ο: **Τα αγαθά κόποις κτώνται!**  Εργαστήριο 3ο: **Φύση και άνθρωπος. Μαζί ή χώρια;**  Εργαστήριο 4ο: **Προσοχή στο αποτύπωμά μας στον πλανήτη!**  Εργαστήριο 5ο : **Από τι είναι φτιαγμένα τα αγαθά; Μήπως κρύβουν χρήσιμα;**  Εργαστήριο 6ο: **Μικροί σχεδιαστές με ιδέες φοβερές!**  Εργαστήριο 7ο: **Με στόχο το μέλλον - Αξιολόγηση**  **Γ΄ΤΑΞΗ: Το δάσος μαθαίνω- Φροντίζω-Προστατεύω**  Οι μαθητές να αντιληφθούν την έννοια του δάσους και του δασικού οικοσυστήματος - να αποκτήσουν το απαραίτητο λεξιλόγιο σε σχέση με το δάσος - να πληροφορηθούν για τα δάση της Ελλάδας. Να αναγνωρίσουν τη σημαντικότητα των δασών για τον άνθρωπο αλλά και για τον πλανήτη, να αντιληφθούν τους κινδύνους που διατρέχουν τα δάση μας λόγω της ανθρώπινης παρέμβασης και να προτείνουν λύσεις. Να αναλογιστούν την προσωπικής τους ευθύνη για την καλύτερη προστασία της φυσικής μας κληρονομιάς.  Η στοχοθεσία του προγράμματος έχει προσδιοριστεί βάσει των λεγόμενων δεξιοτήτων του 21ου αιώνα και ειδικότερα με τις Δεξιότητες του 21ου (4C’s)και τις Δεξιότητες του Νου. Οι σύγχρονες αυτές δεξιότητες περιλαμβάνουν την κριτική σκέψη, τη δημιουργικότητα, τη συνεργασία, την επικοινωνία, την ευελιξία και την προσαρμοστικότητα, την πρωτοβουλία, την οργανωτική ικανότητα, την επίλυση προβλημάτων, την πρωτοτυπία και τέλος τη μελέτη περίπτωσης.  Εργαστήριο 1ο: **Γνωριμία με το δάσος μέσα στην ομάδα μου.**  Εργαστήριο 2ο: **Προετοιμασία και επίσκεψη στο περιαστικό άλσος της πόλης μας.**  Εργαστήριο 3ο: **Επίσκεψη στο περιαστικό άλσος.**  Εργαστήριο 4ο: **Πίσω στο σχολείο .**  Εργαστήριο 5ο : **Ζώα του δάσους.**  Εργαστήριο 6ο: **Δάσος ο πνεύμονας του πλανήτη.**  Εργαστήριο 7ο: **Έμαθα για το δάσος, θα το φροντίζω και θα το προστατεύω.**  **Δ΄ΤΑΞΗ: «Το νερό πηγή ζωής».**  Τα βασικά σημεία που είναι σημαντικό οι μαθητές να κατανοήσουν μέσω αυτού του προγράμματος είναι ότι το νερό είναι ένα φυσικός πόρος ζωτικά σημαντικός για την ποιότητα της ζωής μας, μη ανεξάντλητος και όχι ίσα κατανεμημένος στον κόσμο∙ φτάνει στις βρύσες μας αλλά και απορρίπτεται με μια διαδικασία κόστους και ενέργειας. Επίσης, αποτελεί στόχο να αντιληφθούν ότι η ανθρώπινη δραστηριότητα καταχράται και επιβαρύνει τους υδατικούς πόρους με ρύπανση έως και μόλυνση αλλά και ότι στα χέρια των ανθρώπων βρίσκεται η λύση για λελογισμένη χρήση και προστασία των πόρων για να μπορούν και οι μελλοντικές γενιές να τους απολαμβάνουν.  Με την ανάληψη δράσεων μέσα από δημοκρατικές διαδικασίες οι μαθητές και οι μαθήτριες αντιλαμβάνονται ότι έχουν τη δυνατότητα να συμμετέχουν σε αλλαγές για έναν πιο δίκαιο και βιώσιμο κόσμο αλλά και να γίνονται πιο υπεύθυνοι στις συμπεριφορές τους.  Ως μια γενική αποτίμηση του προγράμματος, θα λέγαμε ότι η στόχευσή του είναι κυρίως στην καλλιέργεια αξιών και στη δυνατότητα του παιδιού να αποτελέσει μέρος της λύσης του προβλήματος.  Εργαστήριο 1ο: **Είμαι το νερό και σας ρωτώ.**  Εργαστήριο 2ο: **Το νερό κυλά. Πού θα φτάσει τελικά;**  Εργαστήριο 3ο: **Κάθε μέρα μαζί μια ολόκληρη ζωή.**  Εργαστήριο 4ο: **Νερό και άνθρωπος, μαζί ή χώρια.**  Εργαστήριο 5ο : **Το νερό και η ρύπανση.**  Εργαστήριο 6ο: **Μικροί σχεδιαστές με ιδέες φοβερές.**  Εργαστήριο 7ο: **Αξιολόγηση**  **Ε΄ΤΑΞΗ: «Η γειτονιά μου αντιμέτωπη με την κλιματική αλλαγή»**  Οι βασικές έννοιες για την κατανόηση του φαινομένου- κλίμα, κλιματική αλλαγή, προσαρμογή, μετριασμός - και για την αλλαγή στάσεων απέναντί του, περνούν στους μικρούς μαθητές με όσο το δυνατόν περισσότερο εργαστηριακό τρόπο αξιοποιώντας παραδοσιακές τεχνικές της Περιβαλλοντικής Εκπαίδευσης, με γνώμονα και στόχο την καλλιέργεια ήπιων δεξιοτήτων μάθησης, νου, ζωής και τεχνολογίας.  Με την έναρξη του προγράμματος ο εκπαιδευτικός ενημερώνει τους μαθητές ότι για τα επόμενα επτά (7) Εργαστήρια Δεξιοτήτων θα ασχοληθούν με ένα μεγάλο πρόβλημα που απασχολεί όλον τον πλανήτη, την κλιματική αλλαγή.  Μέσα από τα εργαστήρια θα προσπαθήσουν όλοι μαζί να βρουν τρόπους να βοηθήσουν τον πλανήτη και γι΄ αυτό θα ξεκινήσουν την έρευνά τους για το ποιος και τι φταίει από τη «Γειτονιά». Οι μαθητές προσεγγίζουν το παγκόσμιο περιβαλλοντικό πρόβλημα της κλιματικής αλλαγής μέσα από την επίλυση προβλήματος στο οικείο περιβάλλον της γειτονιάς και της πόλης τους, προσεγγίζοντας παράλληλα έννοιες βιωσιμότητας της πόλης.  Εργαστήριο 1ο: **Ποια είναι τα δυνατά και ποια τα αδύνατα σημεία της γειτονιάς μας;**  Εργαστήριο 2ο: **Ποια είναι τα δυνατά και ποια τα αδύνατα σημεία της πόλης μας;**  Εργαστήριο 3ο: **Τι είναι τέλος πάντων αυτή η κλιματική αλλαγή;**  Εργαστήριο 4ο: **Κινδυνεύει η πόλη μας από την κλιματική αλλαγή;**  Εργαστήριο 5ο : **Πώς μπορούμε να προσαρμοστούμε στην κλιματική αλλαγή;**  Εργαστήριο 6ο: **Ποιες συνήθειες πρέπει να αλλάξουμε, για να μετριάσουμε την κλιματική αλλαγή;**  Εργαστήριο 7ο: **Ποιες δράσεις θα θωρακίσουν την πόλη μας απέναντι στην κλιματική αλλαγή;**  **ΣΤ΄ΤΑΞΗ: 17 Στόχοι – Δράσεις για ένα καλύτερο μέλλον**  Σκοπός του προγράμματος είναι η εξοικείωση των μαθητών/τριών και ιδανικά της ευρύτερης σχολικής κοινότητας με τους 17 Στόχους για Βιώσιμη Ανάπτυξη, όπως διαμορφώθηκαν από τον Οργανισμό Ηνωμένων Εθνών (https://sdgs.un.org/goals), οι οποίοι παραμένουν στο επίκεντρο στην Ατζέντα για το 2030 (https://sdgs.un.org/2030agenda) και αποτελούν παγκόσμια πρόκληση για ένα καλύτερο μέλλον.  Απώτερος στόχος είναι η εκπαίδευση σε θέματα αειφορίας, η ανθεκτικότητα και η βιωσιμότητα, η ενεργός δράση των πολιτών. Οι μαθητές, ως πολίτες του κόσμου, είναι σημαντικό να προβληματίζονται για όσα συμβαίνουν γύρω τους σε ατομικό, τοπικό αλλά και παγκόσμιο επίπεδο, να αντιλαμβάνονται τη σχέση τους με το περιβάλλον γύρω τους, πώς το επηρεάζουν και πώς επηρεάζονται ως μέρος του.  Εργαστήριο 1ο: **Ας (ξανά)γνωριστούμε- πώς ονειρευόμαστε ένα καλύτερο αύριο.**  Εργαστήριο 2ο: **Γνωρίζουμε τους 17 στόχους Βιώσιμης Ανάπτυξης.**  Εργαστήριο 3ο: **Το περιεχόμενο των 17 στόχων για Βιώσιμη Ανάπτυξη.**  Εργαστήριο 4ο: **Τι μπορούμε να κάνουμε εμείς για να διασφαλίσουμε έναν καλύτερο κόσμο για όλους.**  Εργαστήριο 5ο : **Ενημερωτικά φυλλάδια, βιντεάκια, ψηφίσματα, παιχνίδια με τους 17 στόχους.**  Εργαστήριο 6ο: **Διάχυση – η δράση ανοίγει προς όλη τη σχολική κοινότητα.**  Εργαστήριο 7ο: **Αξιολόγηση - Αναστοχασμός** |
| **ως προς τη Θεματική Ενότητα**  **Ενδιαφέρομαι και Ενεργώ - Κοινωνική Συναίσθηση και Ευθύνη**  **Ζω καλύτερα – Ευ Ζην** | **Περίοδος υλοποίησης: Ιανουάριος – Απρίλιος 2022**  **Α΄ ΤΑΞΗ: «Δόντια γερά - Τρώγοντας υγιεινά»**  Βασικός σκοπός του προγράμματος είναι η ευαισθητοποίηση των μαθητών/τριών στο θέμα της προληπτικής ιατρικής, ιδιαίτερα στον τομέα της στοματικής υγιεινής ο οποίος συνδέεται άμεσα με τις διατροφικές συνήθειες των μαθητών/τριών και η καλλιέργεια σύγχρονων δεξιοτήτων στους/στις μαθητές/τριες προκειμένου να συνδέσουν αποτελεσματικά τις σχολικές τους γνώσεις με τις ικανότητές τους ώστε να ανταποκρίνονται με ευχέρεια σε ένα συνεχώς με ένα μεταβαλλόμενο κοινωνικό και οικονομικό περιβάλλον.  Οι μαθητές/τριες α) να γνωρίσουν τη στοματική κοιλότητα, τα όργανα που βρίσκονται σε αυτή και τις λειτουργίες που επιτελούν β) να γνωρίσουν γενικά τα δόντια γ) να αντιληφθούν τη σπουδαιότητα της διατροφής των δοντιών δ) να κατανοήσουν την αξία της φροντίδας των δοντιών ε) να συνειδητοποιήσουν τη σημασία της προληπτικής ιατρικής του οδοντιάτρου.  Εργαστήριο 1ο: **«Ας γνωριστούμε»**  Εργαστήριο 2ο: **«Το Σπίτι των Δοντιών»**  Εργαστήριο 3ο: **«Τα Δόντια»**  Εργαστήριο 4ο: **«Η διατροφή των δοντιών»**  Εργαστήριο 5ο : **«Η Φροντίδα των δοντιών»**  Εργαστήριο 6ο: **«Ο Γιατρός των Δοντιών»**  Εργαστήριο 7ο: **«Βάζω στόχους και προχωρώ – Αξιολόγηση»**  **Β΄ ΤΑΞΗ: «Βλέπω με τα μάτια της καρδιάς μου»**  Στόχος του συγκεκριμένου προγράμματος είναι η ευαισθητοποίηση σε θέματα αναπηρίας μέσα από την καλλιέργεια της συναισθηματικής ανάπτυξης με έμφαση στα άτομα με προβλήματα όρασης. Μέσα από μία σειρά δραστηριοτήτων και με την καλλιέργεια των κατάλληλων δεξιοτήτων θα επιχειρήσουμε να εξοικειωθούμε με την εικόνα του τυφλού παιδιού, να «μπούμε» στον κόσμο των ατόμων με προβλήματα όρασης, να αντιληφθούμε-στο βαθμό που μας επιτρέπεται- την καθημερινότητά τους, τις δυσκολίες που αντιμετωπίζουν. Θα προβληματιστούμε για το ρόλο και τη στάση που έχουμε οι υπόλοιποι/ες απέναντι στα ζητήματα που αντιμετωπίζουν τα άτομα με προβλήματα όρασης και θα επιχειρήσουμε να αναλάβουμε δράση. Με απώτερο σκοπό την απόκτηση συμπεριληπτικής κουλτούρας, είναι προφανές ότι θα πρέπει να καλλιεργούμε διαρκώς τις κατάλληλες δεξιότητες στα παιδιά, ώστε να αποκτήσουν τη διαπολιτισμική ετοιμότητα και να αποδεχτούν τη διαφορετικότητα. Ο σχεδιασμός του συγκεκριμένου προγράμματος αποτελεί μία πρόταση- ένα βήμα- προς αυτή την κατεύθυνση.  Εργαστήριο 1ο: **«Ο κύκλος της τυφλόμυγας»**  Εργαστήριο 2ο: **«Γνωρίζουμε τη Φένια»**  Εργαστήριο 3ο: **«Μια μέρα στον κόσμο της Φένιας»**  Εργαστήριο 4ο: **«Διαβάζουμε με τα χέρια μας»**  Εργαστήριο 5ο : **«Βόλτα με το μπαστούνι - Πραγματική ή Εικονική επίσκεψη στο Μουσείο Αφής»**  Εργαστήριο 6ο: **«Επικοινωνούμε με τους φίλους μας από το Ειδικό Νηπιαγωγείο ή από την Α΄ τάξη του Ειδικού Δημοτικού Σχολείου Τυφλών»**  Εργαστήριο 7ο: **«Τι μπορούμε να κάνουμε; » Αξιολόγηση**  **Γ΄ ΤΑΞΗ: «Το Ανθρώπινο Σώμα»**  Βασικός σκοπός του συγκεκριμένου προγράμματος είναι η εκπαίδευση με το ανθρώπινο σώμα.  Ξεκινώντας, γίνεται ανίχνευση της πρότερης γνώσης των παιδιών όσον αφορά τις έννοιες σώμα και εαυτός. Μέσα από βιωματικές δραστηριότητες σε συνδυασμό με τη χρήση και αξιοποίηση ψηφιακών εργαλείων, τα παιδιά βλέπουν την τοποθέτηση των οργάνων του ανθρώπινου σώματος, τις διαφορετικές λειτουργίες του πεπτικού και αναπνευστικού συστήματος και επιπρόσθετα να προσπαθούν να συνειδητοποιήσουν την ταυτότητα του φύλου τους και να λύσουν σημαντικές απορίες τους, όπως σε τι διαφέρει ένα αγόρι από ένα κορίτσι, τι αλλάζει μεγαλώνοντας κτλ.  Εργαστήριο 1ο: **«Φτιάχνουμε τους κανόνες της ομάδας μας - Συμβόλαιο τάξης»**  Εργαστήριο 2ο: **«Παίζουμε τους γιατρούς;»**  Εργαστήριο 3ο: **«Ο κύκλος της ζωής..»**  Εργαστήριο 4ο: **«Καθρέφτη καθρεφτάκι μου!»**  Εργαστήριο 5ο : **«Το ταξίδι της τροφής»**  Εργαστήριο 6ο: **«Δόντια γερά και καθαρά, για να χαμογελάμε πάντοτε παιδιά!»**  Εργαστήριο 7ο: **«Αξιολόγηση»**  **Δ΄ ΤΑΞΗ: «Κυκλοφορώ με ασφάλεια»**  Η εκπαίδευση για την οδική ασφάλεια επιδιώκει την ενδυνάμωση της στάσης και των κινήτρων για τη δημιουργία μιας νοοτροπίας, που διαπνέεται από την ασφαλή οδική κυκλοφορία. Η νοοτροπία αυτή έχει δύο διαστάσεις: την ατομική και την κοινωνική. Η ατομική αποβλέπει στη συμμετοχή στην οδική κυκλοφορία με αυξημένη ευαισθησία και επαγρύπνηση, σχετικά με τους οδικούς κινδύνους και η ομαδική χαρακτηρίζεται από κοινωνική ενσυναίσθηση σε σχέση με τους άλλους/ες χρήστες του οδικού δικτύου.  Το συγκεκριμένο πρόγραμμα αποσκοπεί στη διαμόρφωση ενσυνείδητης και υπεύθυνης χρήσης του οδικού δικτύου από τους μαθητές/τριες.  Εργαστήριο 1ο: **«Ας γνωριστούμε»**  Εργαστήριο 2ο: **«Πινακίδες σήμανσης»**  Εργαστήριο 3ο: **«Κυκλοφορώ με ασφάλεια ως πεζός»**  Εργαστήριο 4ο: **«Κυκλοφορώ με ασφάλεια ως ποδηλάτης»**  Εργαστήριο 5ο : **«Κυκλοφορώ με ασφάλεια ως επιβάτης»**  Εργαστήριο 6ο: **«Πηγαινοέρχομαι στο σχολείο με ασφάλεια – Τρόποι μετακίνησης»**  Εργαστήριο 7ο: **«Αξιολόγηση – Αναστοχασμός»**  **Ε΄ ΤΑΞΗ: «Παίζουμε και Μαθαίνουμε Παρέα, Πάντα με Βλέμμα Θετικό..!!»**  Ο σκοπός της σύγχρονης εκπαίδευσης είναι να συμβάλλει-πέραν των άλλων-στη διανοητική και ψυχοσωματική ανάπτυξη των μαθητών/τριών. Ως εκ τούτου, κρίνεται αναγκαίος ο σχεδιασμός και η εφαρμογή προγραμμάτων προσανατολισμένων στη θετικότητα, στην ενίσχυση πολλών πλευρών της προσωπικότητας του/της μαθητή/τριας, καθώς και στον εμπλουτισμό του συναισθηματικού του/της κόσμου.  Το πρόγραμμα είναι προσανατολισμένο, μέσα από ομαδοσυνεργατικές - κατά βάση -δραστηριότητες (λεκτικές, καλλιτεχνικές, κινητικές κ.λπ.), στην καλλιέργεια και ενίσχυση του αλτρουισμού, της ενσυναίσθησης, της αισιοδοξίας, του χιούμορ, της δημιουργικότητας, της έκφρασης συναισθήματος, της ανθεκτικότητας, της αυτοεκτίμησης, της αυτεπίγνωσης και της υπευθυνότητας, ώστε να βοηθηθούν οι μαθητές/τριες, να γίνουν ακόμη πιο δεκτικοί/ες, στη δυνατότητα κατανόησης, συνύπαρξης, συνεργασίας και φιλίας, με τον/την άλλο/η, τον/την διαφορετικό/ή.  Εργαστήριο 1ο: **Περιγράφω τον εαυτό μου και γνωρίζομαι καλύτερα με τους άλλους!**  Εργαστήριο 2ο: **Γράφω και μαθαίνω καλύτερα για μένα και τους άλλους!**  Εργαστήριο 3ο: **Καταλαβαίνοντας και νιώθοντας τον άλλο!**  Εργαστήριο 4ο: **Μια θετική ιστορία για τον άλλο!**  Εργαστήριο 5ο : **Επικοινωνία, Έκφραση και Συνεργασία!**  Εργαστήριο 6ο: **Σκέφτομαι θετικά, Εκφράζομαι και Συνεργάζομαι!**  Εργαστήριο 7ο: **Αξιολόγηση. Αναστοχασμός. Βελτιώνομαι και προχωρώ!**  **ΣΤ΄ ΤΑΞΗ: «Το σώμα μου : ένα θαύμα που αγαπώ, φροντίζω και προστατεύω»**  Στόχος είναι «η ενδυνάμωση των παιδιών για να αντιμετωπίζουν αποτελεσματικά παράγοντες που μπορεί να επηρεάσουν θετικά ή αρνητικά τις ζωές τους στο παρόν ή στο μέλλον. Η επίτευξη του μέγιστου των δυνατοτήτων τους , ώστε να ενισχύουν την ποιότητα ζωής τους και να συμβάλλουν στην ανάπτυξη μιας κοινωνίας που εδράζεται στις αξίες της αγάπης, της αλληλεγγύης, του σεβασμού και της υπευθυνότητας».  Εργαστήριο 1ο: **Από το «εγώ» στο «εμείς»**  Εργαστήριο2ο: **Φτιάχνουμε τους κανόνες της ομάδας μας μαθαίνουμε πώς θα δουλέψουμε**  Εργαστήριο 3ο: **Μεγαλώνω και αλλάζω και είναι…οκ!!!**  Εργαστήριο 4ο: **Το σώμα μου και τα αναπαραγωγικά μέρη**  Εργαστήριο 5ο : **Πώς φαίνεται το σώμα μου στο διαδίκτυο;**  Εργαστήριο 6ο: **Τα δικαιώματα είναι για όλες / όλους ίδια**  Εργαστήριο 7ο: **Βάζω στόχους και προχωρώ – Με μαθαίνω, με αγαπώ και στους άλλους θα το πω.** |
| **Ως προς τη Θεματική Ενότητα**  Ενδιαφέρομαι και Ενεργώ - Κοινωνική Συναίσθηση και Ευθύνη  **Ενδιαφέρομαι και Ενεργώ- Κοινωνική Συναίσθηση και Ευθύνη** | **Περίοδος υλοποίησης: Μάιος – Ιούνιος 2022**  **Α΄ ΤΑΞΗ: «Τα δικαιώματα των παιδιών»**  Κύριος σκοπός του προγράμματος με τίτλο «Τα δικαιώματα των παιδιών» είναι η δημιουργία των προϋποθέσεων για μια πρώτη επαφή και γνωριμία των μικρών μαθητών/τριών, με το περιεχόμενο κειμένων που αφορούν στην προώθηση και προστασία των ανθρωπίνων δικαιωμάτων και ειδικότερα των παιδιών.  Έμφαση δίνεται στη δυνατότητα των μαθητών/τριών να συνεισφέρουν στις δραστηριότητες ανάλογα με τις ικανότητες τους , οικοδομώντας τις έννοιες, τις αξίες, τις γνώσεις , τις δεξιότητές τους (κριτικής και δημιουργικής σκέψης) και τις στάσεις τους, μέσα από την ενεργητική προσωπική εμπλοκή τους στη μαθησιακή διαδικασία.  Εργαστήριο 1ο: **«Ας γνωριστούμε ξανά»**  Εργαστήριο 2ο: **«Τι χρειάζεται ο άνθρωπος για να ζήσει»**  Εργαστήριο 3ο: **«Επιθυμίες, ανάγκες αλλά και δικαιώματα»**  Εργαστήριο 4ο: **«Τα δικαιώματα των παιδιών»**  Εργαστήριο 5ο : **«Γνωριμία με κείμενα άρθρων από τη Σύμβαση για τα δικαιώματα των παιδιών»**  Εργαστήριο 6ο: **«Γνωριμία με κείμενα άρθρων από τη Σύμβαση για τα δικαιώματα των παιδιών»**  Εργαστήριο 7ο: **«Μπορώ να βοηθήσω;»**  **Β΄ ΤΑΞΗ: «Εθελοντικός Καθαρισμός Ακτής»**  Οι μαθητές καλούνται να διοργανώσουν έναν εθελοντικό καθαρισμό μιας κοντινής τους ακτής για να κατανοήσουν το μέγεθος του προβλήματος της ρύπανσης της θάλασσας με στερεά απορρίμματα. Παράλληλα ενθαρρύνονται να αναλάβουν ενεργό ρόλο στις παγκόσμιες προσπάθειες για την επίτευξη του Στόχου 14: «Ζωή κάτω από την επιφάνεια της Θάλασσας», της Agenda 2030 Των Ηνωμένων Εθνών για τη βιώσιμη ανάπτυξη.  Εργαστήριο 1ο: **«Σχεδιασμός και οργάνωση καθαρισμού»**  Εργαστήριο 2ο: **«Πραγματοποίηση καθαρισμού»**  Εργαστήριο 3ο: **«Και τώρα τι; –Ενέργειες μετά τον καθαρισμό»**  **Γ΄ ΤΑΞΗ: «Σταματώ τις διακρίσεις-Αποδέχομαι τον «Άλλο» Από τις λογοτεχνικές αναπαραστάσεις στην πραγματικότητα»**  Στόχος του συγκεκριμένου προγράμματος είναι οι μαθητές/τριες, μέσω εργαστηρίων και δραστηριοτήτων που καλλιεργούν τις Δεξιότητες Μάθησης του 21ου αιώνα (4Cs- Δημιουργικότητα, Κριτική σκέψη, συνεργασία, Επικοινωνία), να ευαισθητοποιηθούν, να αναπτύξουν ενσυναίσθηση και να υιοθετήσουν στάσεις και συμπεριφορές οι οποίες αναγνωρίζουν, αποδέχονται, σέβονται και επωφελούνται από τη διαφορετικότητα, αντί να την αγνοούν ή να την αποκλείουν.  Η γλώσσα, η εξωτερική εμφάνιση, η θρησκεία, οι πολιτικές ή άλλες απόψεις, η εθνική ή κοινωνική καταγωγή, η περιουσία, η αναπηρία, η κοινωνική τάξη, η εργασιακή απασχόληση αποτελούν στοιχεία βάσει των οποίων λαμβάνουν χώρα οι διακρίσεις. Βασικές αιτίες θεωρούνται η άγνοια, οι προκαταλήψεις και τα αρνητικά στερεότυπα, ενώ στην πράξη οι διακρίσεις εκδηλώνονται ως απόρριψη, απαγόρευση ή αποκλεισμός ενός ατόμου ή μιας ομάδας ατόμων. Οι πιο κοινές μορφές διακρίσεων ανάμεσα στα παιδιά είναι ο αποκλεισμός ο εκφοβισμός και τα πειράγματα που βασίζονται στη διαφορετικότητα.  Εργαστήριο 1ο: **«Ας γνωριστούμε ξανά-Μοιάζουμε ή διαφέρουμε;»**  Εργαστήριο 2ο: **«Εμείς και οι… Άλλοι»**  Εργαστήριο 3ο: **«Μια εικόνα… χίλιες πράξεις»**  Εργαστήριο 4ο:**«Καθρέφτη και παράθυρο. Πώς αντιμετωπίζονται οι διακρίσεις στα λογοτεχνικά βιβλία;»**  Εργαστήριο 5ο : **«Ημερολόγια χαρακτήρων»**  Εργαστήριο 6ο: **«Ξαναγράφω την ιστορία!»**  Εργαστήριο 7ο: **«Ας γίνουμε ποιητές. Αξιολόγηση»**  **Δ΄ ΤΑΞΗ: «Έχω και εγώ δικαιώματα, είμαι παιδί»**  Στόχος του προγράμματος είναι οι μαθητές να συνδέσουν τις ανθρώπινες ανάγκες με τα Ανθρώπινα Δικαιώματα και να γίνει κατανοητό ότι ενστικτωδώς γνωρίζουμε τα Ανθρώπινα Δικαιώματα και είναι συνυφασμένα με την καθημερινότητά μας.  Να κατανοήσουν ότι είμαστε διαφορετικοί αλλά ίσοι και να καλλιεργηθεί η δυνατότητα να αντιλαμβάνονται δημιουργικά και αλληλοσυμπληρωματικά τη διαφορετικότητα.  Να κατανοήσουν την έννοια της διαφορετικότητας και των αποκλεισμών από δραστηριότητες και να αναπτύξουν την ενσυναίσθησή τους.  Να ευαισθητοποιηθούν σε θέματα που σχετίζονται με στερεότυπα φύλου και διακρίσεις, να εντοπίσουν περιπτώσεις της καθημερινότητας που λειτουργούν με στερεότυπα και να διερευνήσουν με ποιο τρόπο αυτά επηρεάζουν τη συμπεριφορά μας.  Εργαστήριο 1ο: **«Εγώ, εσύ, αυτός/ή…..ΕΜΕΙΣ»**  Εργαστήριο 2ο: **«Έχεις δικαιώματα. Μάθε τα»**  Εργαστήριο 3ο: **«Τα γυαλιά της Διαφορετικότητας»**  Εργαστήριο 4ο: **«Μιλώντας για «παραμύθια»**  Εργαστήριο 5ο : **«Η φιλία δεν έχει σύνορα»**  Εργαστήριο 6ο: **«Σαν το κύμα»**  Εργαστήριο 7ο: **«Πώς νιώθω… Αναδρομή»**  **Ε΄ ΤΑΞΗ: «Εθελοντικός Καθαρισμός Ακτής»**  Οι μαθητές καλούνται να διοργανώσουν έναν εθελοντικό καθαρισμό μιας κοντινής τους ακτής για να κατανοήσουν το μέγεθος του προβλήματος της ρύπανσης της θάλασσας με στερεά απορρίμματα. Παράλληλα ενθαρρύνονται να αναλάβουν ενεργό ρόλο στις παγκόσμιες προσπάθειες για την επίτευξη του Στόχου 14: «Ζωή κάτω από την επιφάνεια της Θάλασσας», της Agenda 2030 Των Ηνωμένων Εθνών για τη βιώσιμη ανάπτυξη.  Εργαστήριο 1ο: **«Σχεδιασμός και οργάνωση καθαρισμού**»  Εργαστήριο 2ο: **«Πραγματοποίηση καθαρισμού»**  Εργαστήριο 3ο: «**Και τώρα τι; –Ενέργειες μετά τον καθαρισμό»**  **ΣΤ΄ ΤΑΞΗ: «Ενσυναίσθηση και αλληλεγγύη στους μετανάστες και στους πρόσφυγες»**  Σκοπό του προγράμματος αποτελεί οι μαθητές/τριες να γνωρίσουν το εννοιολογικό περιεχόμενο του όρου μετανάστης και πρόσφυγας, να διακρίνουν τις διάφορες κατηγορίες των μεταναστών και των προσφύγων, καθώς και τα προβλήματα που αυτές αντιμετωπίζουν.  Επίσης, στη σκοποθεσία του προγράμματος εντάσσεται η καλλιέργεια του αλληλοσεβασμού έναντι των μεταναστών και των προσφύγων και ευρύτερα η κατά το δυνατό πιο ομαλή και άμεση συμπερίληψη των συγκεκριμένων ανθρώπων στο κοινωνικό σύνολο. Ειδικότερα, όσον αφορά στα παιδιά μεταναστευτικής ή προσφυγικής προέλευσης βασική επιδίωξη αποτελεί η συμπερίληψή τους στην εκπαιδευτική και μαθησιακή διαδικασία.  Εργαστήριο 1ο: **«Γνωρίζουμε τους μετανάστες και τους πρόσφυγες»**  Εργαστήριο 2ο: **«Στερεότυπα και προκαταλήψεις για τους/τις μετανάστες/στριες και τους πρόσφυγες»**  Εργαστήριο 3ο: **«Ιστορική αναδρομή του μεταναστευτικού και προσφυγικού φαινομένου»**  Εργαστήριο 4ο: **«Η ζωή των μεταναστών/στριων»**  Εργαστήριο 5ο : **«Η ζωή των προσφύγων»**  Εργαστήριο 6ο: **«Το έργο των Μ.Κ.Ο για τους/τις μετανάστες/στριες και τους πρόσφυγες»**  Εργαστήριο 7ο: **«Προσδιορίζω δράσεις – Αξιολόγηση»** |
| **Αναμενόμενο όφελος ως προς το σχολικό κλίμα** | * Συνεργασία εκπαιδευτικών για τη βελτίωση της διδασκαλίας και της μάθησης. * Δημοκρατική λήψη αποφάσεων στο σύλλογο διδασκόντων. * Ενίσχυση της έκφρασης της φωνής των μαθητών. * Βελτίωση του σχολικού κλίματος και των σχέσεων μεταξύ των παραγόντων της σχολικής ζωής. * Ενδοσχολική και εξωσχολική επιμόρφωση. * Μαθησιακές και πολιτιστικές δραστηριότητες, συνεργασίες με φορείς και άτομα εκτός σχολείου. * Διδακτικές και εκπαιδευτικές επισκέψεις, περιβαλλοντικές και άλλες εκδηλώσεις εντός και εκτός σχολείου, δράσεις ενημέρωσης της τοπικής και ευρύτερης κοινωνίας για τις δραστηριότητες του σχολείου κ.ά. |
| **Ειδικότερα οφέλη** | Στα ειδικότερα οφέλη της εφαρμογής και υλοποίησης των Εργαστηρίων Δεξιοτήτων συγκαταλέγεται το μεγάλο εύρος δεξιοτήτων (νου, μάθησης, ζωής, κοινωνικών, συναισθηματικών, τεχνολογίας) που καλλιεργούνται και διατρέχουν όλους τους θεματικούς κύκλους, με αποτέλεσμα σταδιακά η μάθηση να εκπορεύεται, αλλά και να βασίζεται αποκλειστικά στα ενδιαφέροντα και τις ανάγκες των ίδιων των μαθητών/τριων. |
| **Αναμενόμενο αντίκτυπο για την ανάπτυξη της σχολικής κοινότητας** | Για τη σχολική κοινότητα το όφελος θα είναι πολλαπλάσιο. Η συνεργασία, η δημιουργικότητα, η κριτική σκέψη και η επικοινωνία, που αποτελούν βασικούς πυλώνες του προγράμματος, θα αποτελέσουν σημαντικούς άξονες αναφοράς μεταξύ των μελών της σχολικής κοινότητας, οδηγώντας σε ενδιαφέροντα εκπαιδευτικά αποτελέσματα-προϊόντα συλλογικής προσπάθειας. |
| **Αντίκτυπο στην τοπική κοινότητα** | Από τη διάχυση των αποτελεσμάτων των επιμέρους δράσεων ανά θεματικό κύκλο, θα υπάρξει συνολική ευαισθητοποίηση της τοπικής κοινότητας για ζητήματα που αφορούν το σύνολο της κοινωνίας, ελπίζοντας ότι η ενημέρωση θα λειτουργήσει ενισχυτικά στην ανάληψη ατομικής ευθύνης αλλά και πρωτοβουλιών για τη βελτίωση των θεμάτων που η Σχολική Μονάδα θα επεξεργαστεί στη διάρκεια της σχολικής χρονιάς. |
| **Προσαρμογές για τη συμμετοχή και την ένταξη όλων των μαθητών** | Για τη συνολική συμμετοχή μαθητών και μαθητριών θα υπάρξει συνεργασία και συμμετοχή της/του εκπαιδευτικού του τμήματος ένταξης και επιπρόσθετα στα πλαίσια της διαφοροποιημένης διδασκαλίας θα εφαρμοστούν ποικίλες διδακτικές πρακτικές για την καλλιέργεια του ενδιαφέροντος μαθητών/τριων με διαφορετικά μαθησιακά προφίλ και κίνητρα. |
| **Φορείς και άλλες συνεργασίες που θα εμπλουτίσουν το σχέδιο δράσης** | Συνεργασία με Συντονιστές Εκπαιδευτικού Έργου, το Σύλλογο Γονέων, όμορες σχολικές κοινότητες, ΚΠΕ, Κέντρα Πρόληψης, εκπροσώπους επιστημονικών φορέων, επιστημονικούς και επαγγελματικούς συλλόγους, εμπειρογνώμονες σε θέματα ενδιαφέροντος, εκπροσώπους και φορείς της κοινωνίας των πολιτών. |

|  |  |  |  |  |
| --- | --- | --- | --- | --- |
| **ΑΝΑΣΤΟΧΑΣΜΟΣ - ΤΕΛΙΚΗ ΑΞΙΟΛΟΓΗΣΗ ΤΗΣ ΕΦΑΡΜΟΓΗΣ** | | | | |
| **1. Τελική αξιολόγηση της υλοποίησης των τεσσάρων Θεματικών Ενοτήτων** | | | | |
| Ζω καλύτερα – Ευ Ζην  **Ζω καλύτερα- Ευ ζην** | Φροντίζω το Περιβάλλον – Περιβάλλον  **Φροντίζω το Περιβάλλον** | Ενδιαφέρομαι και Ενεργώ - Κοινωνική Συναίσθηση και Ευθύνη  **Ενδιαφέρομαι και Ενεργώ- Κοινωνική Συναίσθηση και Ευθύνη** | Δημιουργώ και Καινοτομώ – Δημιουργική Σκέψη και Πρωτοβουλία  **Δημιουργώ και Καινοτομώ- Δημιουργική Σκέψη και Πρωτοβουλία** |
| ***1. ΥΓΕΙΑ: Διατροφή - Αυτομέριμνα, Οδική Ασφάλεια***  ΤΑΞΗ Α΄  Τίτλος: **«Δόντια γερά - Τρώγοντας υγιεινά»**  Τονίστηκε η σημασία της υγιεινής διατροφής και της υγείας των δοντιών. Κατανοήθηκε η θρεπτική αξία των τροφών ,η σημασία της μεσογειακής διατροφής και ο ρόλος της προληπτικής ιατρικής .  ΤΑΞΗ Δ΄  Τίτλος: **«Κυκλοφορώ με ασφάλεια»**  Επισημάνθηκε πόσο σημαντική είναι η σωστή κυκλοφοριακή συμπεριφορά, τώρα ως πεζοί και αργότερα ως οδηγοί αυτοκινήτων. | ***1. Οικολογία - Παγκόσμια και τοπική Φυσική κληρονομιά***  ΤΑΞΗ Α΄  Τίτλος: «**Φύλαξέ το μην πετάς, ανακύκλωσε με μας** »  Έγινε κατανοητό από τους/τις μαθητές/τριες ότι τα απορρίμματα είναι αποτέλεσμα της ανθρώπινης δραστηριότητας και η διαχείριση τους αποτελεί σημαντικότερη ευθύνη όλων, μικρών και μεγάλων.  ΤΑΞΗ Δ΄  Τίτλος: **«Το νερό πηγή ζωής »**  Συνειδητοποιήσαμε την σημασία και την αξία του νερού στη ζωή του ανθρώπου και του φυσικού του περιβάλλοντος διαχρονικά. | ***1. Ανθρώπινα δικαιώματα***  ΤΑΞΗ Α΄  Τίτλος:**«Τα δικαιώματα των παιδιών»**  Μια πρώτη επαφή και γνωριμία των μικρών μαθητών/τριών, με το περιεχόμενο κειμένων που αφορούν στην προώθηση και προστασία των ανθρωπίνων δικαιωμάτων και ειδικότερα των παιδιών.  ΤΑΞΗ Δ΄  Τίτλος: **«Έχω και εγώ δικαιώματα, είμαι παιδί»**  Οι μαθητές ευαισθητοποιήθηκαν σε θέματα που σχετίζονται με στερεότυπα φύλου και διακρίσεις, εντόπισαν περιπτώσεις της καθημερινότητας που λειτουργούν με στερεότυπα και διερεύνησαν με ποιο τρόπο αυτά επηρεάζουν τη συμπεριφορά μας. | *1. STEM/ Εκπαιδευτική Ρομποτική* |
| ***2. Ψυχική και Συναισθηματική Υγεία – Πρόληψη***  ΤΑΞΗ Β΄  Τίτλος: **«Βλέπω με τα μάτια της καρδιάς μου»**  Η ευαισθητοποίηση σε θέματα αναπηρίας μέσα από την καλλιέργεια της συναισθηματικής ανάπτυξης .  ΤΑΞΗ Ε΄  Τίτλος: **«Παίζουμε και Μαθαίνουμε Παρέα, Πάντα με Βλέμμα Θετικό..!!»**  Καλλιεργήθηκε και ενισχύθηκε ο αλτρουισμός, η ενσυναίσθηση, η δημιουργικότητα, η αυτοεκτίμηση, η αυτεπίγνωση και η υπευθυνότητα, ώστε να βοηθηθούν οι μαθητές/τριες, να γίνουν ακόμη πιο δεκτικοί/ες, στη δυνατότητα κατανόησης, συνύπαρξης, συνεργασίας και φιλίας, με τον/την άλλο/η, τον/την διαφορετικό/ή. | ***2. Κλιματική αλλαγή - Φυσικές Καταστροφές, Πολιτική προστασία***  ΤΑΞΗ Β΄  Τίτλος: **«Κύκλος είναι και γυρίζει »**  Έγινε κατανοητό από τους/τις μαθητές/τριες ότι η ανθρώπινη δραστηριότητα επιδρά αρνητικά στον πλανήτη και η βιωσιμότητα είναι ευθύνη όλων.  ΤΑΞΗ Ε΄  Τίτλος: **« Η γειτονιά μου αντιμέτωπη με την κλιματική αλλαγή»**  Οι μαθητές προσέγγισαν το παγκόσμιο περιβαλλοντικό πρόβλημα της κλιματικής αλλαγής μέσα από την επίλυση προβλήματος στο οικείο περιβάλλον της γειτονιάς και της πόλης τους, προσεγγίζοντας παράλληλα έννοιες βιωσιμότητας της πόλης. | ***2. Εθελοντισμός διαμεσολάβηση***  ΤΑΞΗ Β΄  Τίτλος: **«Εθελοντικός Καθαρισμός Ακτής»**  Οι μαθητές διοργάνωσα έναν εθελοντικό καθαρισμό στον ποταμό Νέστο για να κατανοήσουν το μέγεθος του προβλήματος της ρύπανσης της θάλασσας με στερεά απορρίμματα.  ΤΑΞΗ Ε΄  Τίτλος: **«Εθελοντικός Καθαρισμός Ακτής»**  Οι μαθητές διοργάνωσαν έναν εθελοντικό καθαρισμό της παραλίας Μυρωδάτου για να κατανοήσουν το μέγεθος του προβλήματος της ρύπανσης της θάλασσας με στερεά απορρίμματα. | *2. Επιχειρηματικότητα- Αγωγή Σταδιοδρομίας- Γνωριμία με επαγγέλματα* |
| ***3. Γνωρίζω το σώμα μου - Σεξουαλική Διαπαιδαγώγηση***  ΤΑΞΗ Γ΄  Τίτλος: **«Το Ανθρώπινο Σώμα»**  Οι μαθητές γνώρισαν τις διάφορες λειτουργίες των οργάνων του ανθρώπινου σώματος, τις διαφορετικές λειτουργίες του πεπτικού και αναπνευστικού συστήματος.  ΤΑΞΗ ΣΤ΄  Τίτλος: **«Το σώμα μου : ένα θαύμα που αγαπώ, φροντίζω και προστατεύω»**  Kατανοήθηκε το δικαίωμα για ασφάλεια και προστασία από κάθε μορφή σεξουαλικής θυματοποίησης και βίας, γνωρίζοντας το σώμα και εμπεδώνοντας απλούς κανόνες αυτοπροστασίας, καλλιεργώντας την δεξιότητα της αυτομέριμνας. | ***3. Παγκόσμια και τοπική Πολιτιστική κληρονομιά***  ΤΑΞΗ Γ΄  Τίτλος: «**Το δάσος μαθαίνω- Φροντίζω-Προστατεύω** »  Οι μαθητές αναγνώρισαν τη σημαντικότητα των δασών για τον άνθρωπο αλλά και για τον πλανήτη, αντιλήφθηκαν τους κινδύνους που διατρέχουν τα δάση μας λόγω της ανθρώπινης παρέμβασης και πρότειναν λύσεις. Κατάλαβαν ότι αποτελεί προσωπική τους ευθύνη η καλύτερη προστασία της φυσικής μας κληρονομιάς.  ΤΑΞΗ ΣΤ΄  Τίτλος: « **17 Στόχοι – Δράσεις για ένα καλύτερο μέλλον** »  Οι μαθητές γνώρισαν τους 17 Στόχους για Βιώσιμη Ανάπτυξη, όπως διαμορφώθηκαν από τον Οργανισμό Ηνωμένων Εθνών.  Προβληματίστηκαν για όσα συμβαίνουν γύρω τους σε ατομικό, τοπικό αλλά και παγκόσμιο επίπεδο, να αντιλήφθηκαν τη σχέση τους με το περιβάλλον γύρω τους, πώς το επηρεάζουν και πώς επηρεάζονται ως μέρος του. | ***3. Συμπερίληψη: Αλληλοσεβασμός, διαφορετικότητα***  ΤΑΞΗ Γ΄  Τίτλος: **«Σταματώ τις διακρίσεις-Αποδέχομαι τον «Άλλο» Από τις λογοτεχνικές αναπαραστάσεις στην πραγματικότητα»**  Οι μαθητές ευαισθητοποιήθηκαν και ανάπτυξαν ενσυναίσθηση και υιοθέτησαν στάσεις και συμπεριφορές οι οποίες αναγνωρίζουν, αποδέχονται, σέβονται και επωφελούνται από τη διαφορετικότητα, αντί να την αγνοούν ή να την αποκλείουν.  ΤΑΞΗ ΣΤ΄  Τίτλος: **«Ενσυναίσθηση και αλληλεγγύη στους μετανάστες και στους πρόσφυγες»**  Οι μαθητές καλλιέργησαν τον αλληλοσεβασμού έναντι των μεταναστών και των προσφύγων και ευρύτερα η κατά το δυνατό πιο ομαλή και άμεση συμπερίληψη των συγκεκριμένων ανθρώπων στο κοινωνικό σύνολο. |  |
| **2. Οφέλη συνολικά από την υλοποίηση του Σχεδίου Δράσης**  (σε συνάφεια με την αρχική ανάλυση αναγκών) | | | | |
| **ως προς το σχολικό κλίμα γενικά** | Τα οφέλη συνολικά από την υλοποίηση του Σχεδίου Δράσης ήταν η συνεργασία των εκπαιδευτικών του Σχολείου, καθώς και η συνεργασία με τη σχολική κοινότητα.  Μέσα από το πρόγραμμα καλλιεργήθηκαν δεξιότητες επικοινωνίας, αλληλοσεβασμού και συνεργασίας. Οι μαθητές λειτούργησαν με υπευθυνότητα, διάθεση για προσφορά και ανέπτυξαν οικολογικές στάσεις και συμπεριφορές. | | | |
| **ως προς τη ανάπτυξη της σχολικής κοινότητας (μαθητές, εκπαιδευτικοί, γονείς)** | Τα οφέλη ως προς τη ανάπτυξη της σχολικής κοινότητας ήταν   * Η συνεργασία μαθητών-τριών για την επίτευξη ενός κοινού στόχου * Η δραστηριοποίηση εκτός αίθουσας για επίκαιρα θέματα * Η συνεργασία με γονείς όσον αφορά στις εξωσχολικές αλλά και ενδοσχολικές δράσεις | | | |
| **ως προς την τοπική κοινότητα** | Τα οφέλη ως προς την τοπική κοινότητα ήταν   * Η ενημέρωση και ευαισθητοποίηση της τοπικής κοινωνίας για σημαντικά ζητήματα * Η συμμετοχή της τοπικής κοινότητας στην υλοποίηση δράσεων και στην επίλυση ζητημάτων που αφορούν όλους | | | |
| **3. Δυσκολίες – Εμπόδια κατά την υλοποίηση της πιλοτικής εφαρμογής του προγράμματος** | | | | |
| **Δυσκολίες και εμπόδια, σύντομη περιγραφή (ξεπεράστηκαν / ήταν ανυπέρβλητα)** | Στο μειονοτικό σχολείο δεν προβλέπονται ώρες για την υλοποίηση του προγράμματος. Η εφαρμογή του με διάχυση σε όλα τα μαθήματα αποτελεί τη μεγαλύτερη δυσκολία για την ουσιαστική εφαρμογή του.  Επίσης υπήρχαν δυσκολίες λόγω των υγειονομικών πρωτοκόλλων για την αντιμετώπιση του κορονωϊού. Τα μέτρα δυσχέραιναν και πολλές φορές απέτρεψαν την πραγματοποίηση επισκέψεων, εκδηλώσεων, αλλά και συναντήσεων με αποτέλεσμα να μην είναι δυνατή η διάχυση των δράσεων τόσο στη σχολική κοινότητα όσο και στην τοπική κοινωνία στον επιθυμητό βαθμό. . | | | |
| **Προτάσεις** | | | | |
| Στη μορφή λίστας (150 λέξεις)   * Εμπλουτισμός υλικού της πλατφόρμας του Ι.Ε.Π βάσει προτάσεων των πιλοτικών σχολείων. * Επανακαθορισμός των χρονικών πλαισίων μέσα στα οποία θα πραγματοποιούνται τα «Εργαστήρια Δεξιοτήτων». * Εισαγωγή ωρών στο εβδομαδιαίο ωρολόγιο πρόγραμμα των τάξεων. * Κίνητρα και διευκολύνσεις εκπαιδευτικών φορέων για συνεργασία παιδαγωγική/μεθοδολογική/ερευνητική με τις σχολικές μονάδες. | | | | |

